张镃
蚊
连夜雨作污渠泥，枯茎蠹叶纷满蹊。
塘坳蠕蠕长科斗，罋腹襄襄翔醯鸡。
湿生别种蛆蛭类，倒掷横跳浮却坠。
晴风一旦略嘘吹，便解飞腾添足翅。
初即阳光缓缓游，鼓队趋群屋角头。
雪片有声飘作阵，杨花无树辊成扑。
尔自与人风马牛，缘何耳边鸣啾啾。
鸣啾啾，未尔罪，
扑鬓噆肤驱不退。有时深夜呵殿来，
恼乱书灯犹作崇。何人当年假尔名，
曰蚊岂为文足称。斓斑不过脚似豹，
勇健未必拳如鹰。蚊吾语汝汝切听，
尔讵不闻大鹏举翼辞南溟，上九万里如云兴。
尔又不闻凤凰来仪虞帝庭，九章备体参四灵。
奚曾逐逐专嚣尘，固知比拟非其伦。
我园墙阴容尔停，自全且效腐草萤。
吸露大胜血肉腥，口业既免报渐轻。
不然熏燎灭尔形，吾言匪妾如日星。